nahid-hub/BLUGE-bengali-wikipedia-section-title-prediction huggingface dataset:
জয়নগর-১ ব্লকের গ্রামীণ এলাকা ১২টি গ্রাম পঞ্চায়েত নিয়ে গঠিত। এগুলি হল: বহড়ু ক্ষেত্র, ধোসা চন্দনেশ্বর, খাকুরদহ, উত্তর দুর্গাপুর, বামনগাছি, নারায়ণীতলা, চালতাবেড়িয়া, হরিনারায়ণপুর, রাজাপুর করাবেগ, দক্ষিণ বারাশত, জঙ্গালিয়া ও শ্রীপুর। এই ব্লকের শহরাঞ্চল উত্তর দুর্গাপুর সেন্সাস টাউনটি নিয়ে গঠিত। ব্লকটি জয়নগর থানার অধীনস্থ। ব্লকের সদর বহড়ু।

সঠিক অনুচ্ছেদ শিরোনাম কোনটি?
titleA. জয়নগর-২ ব্লক
titleB. বিধানসভা কেন্দ্র
titleC. জয়নগর-১ ব্লক
titleD. ভাঙর-১ ব্লক
উত্তর: titleC
যশোর জেলা সদর থেকে দূরত্ব ১৮ কিলোমিটার দূরে, ভৌগলিক অবস্থান উত্তর অক্ষাংশের ৮৯°০৪' এবং ২২°৫৭' উত্তর অক্ষাংশ এর মধ্যে ৮৯°০৭' এবং ৮৯°২২'  পূর্ব দ্রাঘিমাংশ মধ্যে অবস্থিত। এই উপজেলার আয়তন ৩০৮.০৮ বর্গকিলোমিটার । পূর্বে মনিরামপুর উপজেলা, পশ্চিমে শার্শা উপজেলা, উত্তরে চৌগাছা উপজেলা এবং দক্ষিণে সাতক্ষীরা জেলার কলারোয়া উপজেলা।

সঠিক অনুচ্ছেদ শিরোনাম কোনটি?
titleA. অবস্থান ও আয়তন
titleB. অর্থনীতি
titleC. নামের বুৎপত্তি ও ইতিহাস
titleD. জনসংখ্যার উপাত্ত
উত্তর: titleA
কবির প্রথম বই "সরল পদ্য বিকাশ" তার ১২ বছর বয়সেই হাতে লিখে প্রকাশিত হয়েছিল। রংপুর জেলা স্কুলে পড়ালেখায় মন বসাতে না পেরে তখন তিনি প্রচুর এবং বিভিন্ন রকমের বই পড়তে শুরু করেন। পড়াশোনা ছাড়ার পর পড়াশোনা, জ্ঞান চর্চা, সংবাদপত্র পাঠে তিনি অনেক সময় ব্যয় করতেন। এ সময় আধ্যাতিক ও সাহিত্যচিন্তা তাকে গভীরভাবে দোলা দিতে থাকে। সাহিত্য চর্চার সুবিধার্থে তিনি নানা পত্রপত্রিকা, পুস্তক সংগ্রহ করতেন। সে সমস্ত সংগ্রহ নিয়ে তিন ১৮৯৬ সালে নিজ বাড়িতেই করিম "আহামদিয়া লাইব্রেরী" নামে একটি ব্যক্তিগত পাঠাগার তৈরি করেন। এভাবে সাহিত্য চর্চা করতে গিয়ে তিনি অনেক ঠাট্টা উপহাসের শিকার হন কিন্তু প্রচন্ড ইচ্ছাশক্তির কারণে দূর্বার গতিতে চলতে থাকে তার সাহিত্য চর্চা।

সঠিক অনুচ্ছেদ শিরোনাম কোনটি?
titleA. সাহিত্যকর্ম
titleB. সাহিত্য চর্চা
titleC. মৃত্যু
titleD. শৈশব
উত্তর: titleB
২০০০-এর দশকের মাঝামাঝি সময়ে কিছু সঙ্গীত প্রকাশনা সংস্থা এমন কাজ করা শুরু করে যা ঐতিহ্যগতভাবে লেবেলের দ্বারা করা হতো। উদাহরণস্বরূপ, সনি/এটিভি মিউজিক প্রকাশনা সংস্থাটি একটি যথাযথ লেবেলের সাথে চুক্তির জন্য অপেক্ষা করার পরিবর্তে সনি পরিবারের মধ্যে তার সংযোগ ব্যবহার করে সনি-মালিকানাধীন একটি ইমপ্রিন্টের অধীনে এলিয়ট ইয়ামিনের প্রথম অ্যালবাম উত্পাদন, রেকর্ড, বিতরণ এবং প্রচারণা করে।

সঠিক অনুচ্ছেদ শিরোনাম কোনটি?
titleA. লেবেল হিসাবে প্রকাশক
titleB. সঙ্গীত ইন্ডাস্ট্রি
titleC. ইন্ডিপেনডেন্ট লেবেলের পুনরুত্থান
titleD. ওপেন-সোর্স লেবেল
উত্তর: titleA
১৯৩৮ সনে তিনি কলকাতা বিশ্ববিদ্যালয়ের অসমীয়া বিভাগে কিছুদিন শিক্ষকতা করেন ও সেই সময়ে বিদ্যালয়ের পাঠ্যপুস্তকের জন্য তিনি কয়েকটি বই রচনা করেন। তারপর তিনি অসমে ফিরে আসেন ও গুয়াহাটির কটন কলেজে অধ্যাপক রুপে যোগদান করেন। ১৯৪৮ সনে তিনি অসমে বিশ্ববিদ্যালয় স্থাপন করার চেষ্টা করেন। এই চেষ্টাকে সফল করার জন্য গোপীনাথ বরদলৈকে সম্পাদক ও বিরিঞ্চি কুমার বরুয়াকে সহ-সম্পাদক হিসেবে নির্বাচিত করে একটি কমিটি গঠন করা হয়। তাদের আশেষ প্রচেষ্টার ফলে ১৯৪৮ সনে অসমে গুয়াহাটি বিশ্ববিদ্যালয় প্রতিষ্ঠিত করা হয় ও নতুন করে প্রতিষ্ঠিত হওয়া অসমীয়া বিভাগে তিনি রিডার হিসেবে যোগদান করেন। পরবর্তী সময়ে তিনি গুয়াহাটি বিশ্ববিদ্যালয় অসমীয়া বিভাগের প্রধান অধ্যাপক কলাগুরু রুপে অবসর গ্রহণ করেন।
সঠিক অনুচ্ছেদ শিরোনাম কোনটি?
titleA. শিক্ষা
titleB. সাহিত্যকৃতি
titleC. জন্ম
titleD. কর্মজীবন
উত্তর: titleD
১৯৯২ সালে, যখন ভটনাগর মুম্বইতে তাঁর হস্তশিল্পের প্রচার করছিলেন, তখন তিনি "রূপমিলন'স শাড়িস" এর প্রেস বিজ্ঞাপনের জন্য একজন মডেল হিসেবে একটি চুক্তি স্বাক্ষর করার সুযোগ পেয়েছিলেন এবং সেই বিজ্ঞাপনে কাজ করার পর তিনি আরও ১২টি বিজ্ঞাপনে কাজ করার চুক্তি স্বাক্ষর করেন। তিনি হস্তশিল্প কারখানা পরিচালনায় তাঁর আগ্রহ ছেড়ে দিয়ে পেশাদার মডেলিং জগতে প্রবেশ করেন। তিনি ১৯৯০ সালে "ইভস সাপ্তাহিক প্রতিযোগিতা" জয়লাভ করেছেন। এর পরেই তিনি সিঙ্গাপুরে বিভিন্ন আন্তর্জাতিক ফ্যাশন অনুষ্ঠানের জন্য মডেলিং করার সুযোগ পেয়েছিলেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ব্যক্তিগত জীবন
titleC. কর্মজীবন
titleD. টেলিভিশন
উত্তর: titleC
স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। বাহাদুরপুর রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

দেবগ্রাম রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. অবস্থান
titleB. পরিকাঠাম
titleC. প্রশাসন ও নিরাপত্তার ব্যবস্থা
titleD. রেল পরিষেবা
উত্তর: titleB
এটি ১৯৫৭, ১৯৬৯, ১৯৮০ এবং ২০১০ সালের ফাইনালের পর পঞ্চম ইউরোপীয় কাপ / উয়েফা চ্যাম্পিয়নস লীগ ফাইনাল, যেটি স্পেন মাদ্রিদে অনুষ্ঠিত হয়েছে। পূর্বের ৪টি ফাইনালই রিয়াল মাদ্রিদের এস্তাদিও সান্তিয়াগো বার্নাব্যু-এ অনুষ্ঠিত হয়েছিল।

৬৭,০০০ ধারণক্ষমতাবিশিষ্ট ওয়ান্দা মেত্রপলিতানো হচ্ছে স্পেনীয় ক্লাব আতলেতিকো মাদ্রিদের নিজস্ব মাঠ, যারা এই ২০১৭ সালের সেপ্টেম্বর মাসে এই মাঠের প্রধান সংস্কার সম্পন্ন করেছে। উয়েফা কর্তৃক টুর্নামেন্টে অ-স্পন্সরের নামকরণ বিষয়ক বিধিমালার কারণে স্টেডিয়ামটিকে "ওয়ান্দা মেত্রপলিতানো"র পরিবর্তে " এস্তাদিও মেত্রপলিতানো" হিসেবে চিহ্নিত করা হয়েছে।

সঠিক অনুচ্ছেদ শিরোনাম কোনটি?
titleA. আয়োজক নির্ধারণ
titleB. মাঠ
titleC. ম্যাচ
titleD. ফাইনালে যাত্রা
উত্তর: titleB
জওহরলাল নেহেরু বন্দর ভারতের মোট ১২টি বৃহত্ত বন্দরের মধ্যে বেশি কন্টেইনার পরিচালনা করে এবং যা দেশের সামগ্রিক কন্টেইনারজাত সমুদ্রের বাণিজ্যের প্রায় ৪০ শতাংশ। জওহরলাল নেহেরুর বন্দর থেকে বস্ত্র, খেলাধুলা পণ্য, কার্পেট, টেক্সটাইল যন্ত্রপাতি, মাংস, রাসায়নিক ও ওষুধপত্রগুলি রপ্তানি করা হয়। বন্দর দ্বারা রাসায়নিক, যন্ত্রপাতি, প্লাস্টিক, বৈদ্যুতিক যন্ত্রপাতি, উদ্ভিজ্জ তেল এবং অ্যালুমিনিয়াম এবং অন্যান্য অ লৌহঘটিত ধাতু আমদানি হয়। বন্দরটি প্রধানত মহারাষ্ট্র, মধ্যপ্রদেশ, গুজরাট, কর্ণাটক এবং উত্তর ভারতের বেশিরভাগ অংশ থেকে উদ্ভূত মালামাল পরিবহন করে।
সঠিক অনুচ্ছেদ শিরোনাম কোনটি?
titleA. সুযোগ-সুবিধা
titleB. ইতিহাস
titleC. পোতাশ্রয়
titleD. পণ্য পরিবহন
উত্তর: titleD
হাম্বানটোটা শহরটি বিষুব রেখা থেকে ৬.০৭ ডিগ্রী উত্তরে অবস্থিত।ফলে এটি কার্ন্তীয় জলবায়ু এলাকার অন্তর্গত।এই এলাকার গড় তাপ মাত্রা বছরের বিভিন্ন সয়ে বিভিন্ন হয়।গ্রীষ্মের সময় হাম্বানটোটার গড় তাপমাতরা থাকে ২৬.৩ ডিগ্রী সেলসিয়াস এবং শীতের সময় এই শহরের গড় তাপ মাত্রা থাকে ১৬ থেকে ১৭ ডিগ্রী সেলসিয়াস।
সঠিক অনুচ্ছেদ শিরোনাম কোনটি?
titleA. অবস্থাত
titleB. ইতিহাস
titleC. জলবায়ু ও আবহাওয়া
titleD. জনসংখ্যা
উত্তর: titleC
কাজল নারী ও শিশু সম্পর্কিত কয়েকটি মানবহিতৈষী কর্মকাণ্ডের সাথে সক্রিয়ভাবে জড়িত। তার মতে, "সকল শিশুই শিক্ষা লাভের অধিকার রাখে", যেহেতু "শিক্ষাই সমাজের মূলভিত্তি"। ২০০৮ সালে তিনি সমাজসেবায় অবদানের জন্য কর্মবীর পুরস্কার লাভ করেন।

কাজল শিশুশিক্ষায় নিযুক্ত বেসরকারি প্রতিষ্ঠান "শিক্ষা"র সাথে জড়িত। ২০০৯ সালে তিনি এই প্রতিষ্ঠানের সহায়তার লক্ষ্যে "শিক্ষা ২০০৯" ক্যাম্পেইন চালু করেন। ২০১১ সালে কাজল ক্যান্সার পেশন্ট এইড অ্যাসোসিয়েশন তহবিল সংগ্রহের জন্য এই প্রতিষ্ঠান কর্তৃক আয়োজিত একটি কনসার্টে অংশগ্রহণ করেন। তিনি বিশ্ব জুড়ে বিধবা ও তাদের শিশুদের সাহাযার্থে নিয়োজিত দাতব্য প্রতিষ্ঠান লুম্বা ট্রাস্টের আন্তর্জাতিক শুভেচ্ছাদূত এবং পৃষ্ঠপোষক। এই বিষয়ে তিনি বলেন, "এটা জেনে খুব দুঃখ হয় যে বিধবাদের এখনো আমাদের সমাজে অনিষ্টের রূপ হিসেবে গণ্য করা হয়। কিছু বিধবা রয়েছেন যারা এখনো বিবাহের উপযোগী নন। আমি তাদের দুঃখ অনুভব করি এবং এই বিষয়টি থেকে পরিত্রাণ পাওয়ার জন্য একে সামাজিক দায়িত্ব হিসেবে গ্রহণ করেছি।"

২০১২ সালে কাজল শিশুদের জন্য নিয়োজিত দাতব্য সংগঠন "প্রথম"-এর দূত নিযুক্ত হন। এপ্রিল মাসে তিনি এই সংগঠনের জন্য মুম্বইয়ের হনুমান বস্তি প্রাথমিক বিদ্যালয়ের শিশুদের নিয়ে শিক্ষা ও স্বাক্ষরতা বিষয়ক একটি স্বল্পদৈর্ঘ্য চলচ্চিত্রে কাজ করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. সামাজিক কর্মকাণ্ড
titleC. ১৯৯৯-২০০১: উত্থান-পতন ও "কভি খুশি কভি গম"
titleD. ব্যবস্থাপক
উত্তর: titleB
২৪ মার্চ স্বরাষ্ট্র মন্ত্রকের জারি করা আদেশানুসারে খাদ্য সামগ্রীর পাশাপাশি উত্পাদনকারী ইউনিট ও "প্রয়োজনীয় জিনিস" পরিবহনের দোকানগুলিতে কাজ করার অনুমতি দেওয়া হয়েছিল। তবে, "প্রয়োজনীয় জিনিস" কোনগুলি, সে বিষয়ে স্পষ্টতার অভাবে, রাস্তায় পুলিশ কারখানায় যাচ্ছে এমন শ্রমিকদের এবং খাবারের জিনিসপত্র নিয়ে আসা ট্রাকগুলিকে থামিয়ে দিয়েছিল। শ্রমিক কর্মস্থলে পৌঁছাতে না পারায় এবং কারখানা পরিচালকদের আইনানুগ ব্যবস্থার ভয়ে খাদ্য শিল্পও শ্রমিকের ঘাটতির মুখোমুখি হয়েছিল। এই সমস্ত কারণগুলির সংমিশ্রিত ফলে খাদ্যসংকট এবং খাদ্য সামগ্রীর দাম বাড়তে থাকে।

অবরুদ্ধকরণ বা লকডাউন ঘোষণার সাথে সাথেই প্রধানমন্ত্রীর জনগণকে প্রয়োজনীয় সরবরাহের আশ্বাস সত্ত্বেও সারা দেশে লোকেরা আতঙ্কিত হয়ে জিনিসপত্র কেনা শুরু করেছিল। অ্যামাজন ইন্ডিয়া এবং ফ্লিপকার্ট লকডাউনের পরে অস্থায়ীভাবে তাদের পরিষেবাগুলি স্থগিত রেখেছে।লকডাউনের পরে ভিন্ন রাজ্যে বসবাসকারী হাজার হাজার মানুষ ভারতের বড় বড় শহরগুলিতে চলে এসেছেন বেকার হয়ে পড়ে।কেন্দ্রীয় সরকারের অনুমোদন থাকা সত্ত্বেও বেশ কয়েকটি রাজ্য সরকার অনলাইন খাদ্য সরবরাহ পরিষেবা নিষিদ্ধ করেছিল। 
লকডাউনের পরে, ২৮ মার্চ ভারতের বিদ্যুতের চাহিদা পাঁচ মাসের নিচে নেমে আসে।

সঠিক অনুচ্ছেদ শিরোনাম কোনটি?
titleA. খাদ্য সরবরাহ ব্যবস্থা
titleB. কার্যকারিতা
titleC. অভিবাসী কর্মজীবি
titleD. প্রতিক্রিয়া
উত্তর: titleA
সম্মেলনে ব্রিটিশ প্রতিনিধিদলের সর্বোচ্চ গুরুত্ব ব্রিটিশ সাম্রাজ্যের অখণ্ডতা, ঐক্য আর স্বার্থ সংরক্ষণ। তবে তারা সম্মেলনে যোগ দেয় কিছু নির্দিষ্ট উদ্দেশ্য নিয়েই:

জাপানের জাতিগত সমতার প্রস্তাব ব্রিটিশদের কোন মূল স্বার্থবিরোধী হয় নি। তথাপি, সম্মেলনে জাতিগত সমতার প্রস্তাব বিশেষ করে ব্রিটিশদের অধীন দেশগুলোতে অভিবাসনের বিষয়টি গুরুত্ব পায়, যা প্রতিনিধিদের মধ্যে বিতর্কের সৃষ্টি করে। ব্রিটেন জাতিগত সমতার বিষয়টি সম্মেলনের মূল লক্ষ্যগুলির একটি মেনে নিতে অস্বীকৃতি জানায়। শেষপর্যন্ত অস্ট্রেলিয়ান প্রতিনিধিদের শান্ত করতে এবং ব্রিটিশ সাম্রাজ্যের ঐক্যের নিমিত্তে বিষয়টি মেনে নেয়।

ব্রিটেন অনিচ্ছাসত্ত্বেও তার অধীন দেশগুলি থেকে প্রতিনিধিদের উপস্থিতিতে সম্মত হয়। তথাপি তারা নবগঠিত আইরিশ প্রজাতন্ত্রের, সম্মেলনে উত্থাপন করা জাতিগত পরিচয়, কূটনৈতিক স্বীকৃতি এবং প্রস্তাবিত লীগ অব নেশনসের সদস্য হওয়ার আবেদন বাধাগ্রস্থ করে। চেয়ারম্যান ক্লেমঁসোকে লিখা আইরিশ দূতের সর্বশেষ "স্বীকৃতির দাবী" বিষয়ক চিঠির কোন উত্তরও দেয়া হয় নি। ব্রিটিশরা আইরিশদের জন্য দ্বৈতশাসন ব্যবস্থার (উপনিবেশ মর্যাদাবিহীন) একটি আইনের পরিকল্পনা করে এবং ১৯২০ সালে বাস্তবায়নও করে। এমনিতেও ১৯১৮ সালে সেনাবাহিনীতে যোগদানের নিয়ম অক্ষুণ্ণ করায় ১৯১৯ সালের দিকে আইরিশ জাতীয়তাবাদীরা মিত্রপক্ষের দেশগুলির বিরাগভাজন হয়।

ডেভিড লয়েড বলেন, শান্তি সম্মেলনে তিনি বসে ছিলেন যীশু খ্রিষ্ট এবং নেপোলিয়নের মাঝে বিধায় তার ভূমিকা তেমন খারাপ ছিল না। এর মাধ্যমে যেমন একদিকে উইলসনের আদর্শবাদীতার প্রকাশ ঘটে তেমনি অন্যদিকে ক্লেমঁসো-র অনমনীয় মনোভাব প্রকাশ পায় যিনি জার্মানিকে শাস্তি দিতে বদ্ধপরিকর ছিলেন।

সঠিক অনুচ্ছেদ শিরোনাম কোনটি?
titleA. স্বাধীনতা নিয়ে প্রশ্ন
titleB. ব্রিটিশদের ভূমিকা
titleC. চীনের ভূমিকা
titleD. ককেশাস
উত্তর: titleB
১৯৩৭ সালে তদনীন্তন উপাচার্য শ্যামাপ্রসাদ মুখোপাধ্যায় রবীন্দ্রনাথ ঠাকুরকে অনুরোধ করেন কলকাতা বিশ্ববিদ্যালয়ের জন্য একটি "বিশ্ববিদ্যালয় সংগীত" রচনা করে দেওয়ার জন্য। রবীন্দ্রনাথ একটির বদলে দুটি গান রচনা করে দেন - "চলো যাই, চলো যাই" ও "শুভ কর্মপথে ধর নির্ভয় গান"। "চলো যাই, চলো যাই " গানটি গৃহীত হয় এবং ১৯৩৭ সালের ২৪ জানুয়ারি বিশ্ববিদ্যালয়ের প্রতিষ্ঠাদিবস উপলক্ষে কুচকাওয়াজে ছাত্রদের দ্বারা প্রথম গীত হয়। ২০০৭ সালে বিশ্ববিদ্যালয়ের সার্ধশতবর্ষ উপলক্ষে নতুন বিশ্ববিদ্যালয় সঙ্গীত হিসেবে "শুভ কর্মপথে ধর নির্ভয় গান" গানটি গৃহীত হয়।
সঠিক অনুচ্ছেদ শিরোনাম কোনটি?
titleA. আশুতোষ শিক্ষাপ্রাঙ্গন
titleB. রাসবিহারী শিক্ষাপ্রাঙ্গন
titleC. বিশ্ববিদ্যালয়ের অন্তর্গত প্রতিষ্ঠান
titleD. বিশ্ববিদ্যালয় সঙ্গীত
উত্তর: titleD
সর্পিলাকার ছায়াপথের ক্ষেত্রে তারা এবং গ্যাসের আবর্তন বেগের মাধ্যমে ঘূর্ণন বক্র তৈরি করা হয়। কিন্তু উপবৃত্তীয় ছায়াপথের ক্ষেত্রে আবর্তন বেগের বদলে বেগের বিচ্ছুরণ পরিমাপ বেশি কার্যকরী। পুরো উপবৃত্তীয় ছায়াপথকে তুলনা করা যেতে সর্পিলাকার ছায়াপথের বাল্জের সাথে। বাল্জে আবর্তন বেগের তুলনায় বিচ্ছুরণ বেগ বেশি প্রভাবশালী, আর উপবৃত্তীয় ছায়াপথের পুরোটাতেই বেগের বিচ্ছুরণ অনেক বেশি প্রভাবশালী। তারা এবং গ্যাসের বর্ণালীতে যেসব নিঃসরণ বা বিশোষণ রেখা পাওয়া যায় তাদের প্রস্থ পরিমাপের মাধ্যমে বিচ্ছুরণ নির্ণয় করা হয়। বিচ্ছুরণ আসলে একটি গড় বেগের সাথে বিভিন্ন বস্তুর বেগের পার্থক্য বোঝায়। যেমন একটি তারা স্তবকের সকল তারার গড় বেগের সাথে প্রতিটি তারার বেগের পার্থক্য হচ্ছে বিচ্ছুরণ। দুটি তারার বেগ যথাক্রমে ১০০ ও ৪০০ কিমি/সে হলে গড় বেগ ২৫০ কিমি/সে এবং বেগের বিচ্ছুরণ ১৫০ কিমি/সে।

বেগের বিচ্ছুরণ জানা থাকলে ভিরিয়াল উপপাদ্যের মাধ্যমে সহজেই ছায়াপথটির ভর পরিমাপ করা যায়। পাশাপাশি নির্ণয় করা হয় ছায়াপথটির দীপন ক্ষমতা। এই দুটি রাশির অনুপাতকে বলে ভর-আলো অনুপাত যার আদর্শ একক হচ্ছে কেজি/ওয়াট। যেমন, সূর্যের ভর-আলো অনুপাত ৫১৩৩ কেজি/ওয়াট। আসলে সকল বস্তুর ভর-আলো অনুপাতকে সূর্যের সাপেক্ষে প্রকাশ করা হয়। কোন ছায়াপথের ভর-আলো অনুপাত ১০ বলার অর্থ হচ্ছে তার ভর-আলো অনুপাত সূর্যের তুলনায় ১০ গুণ বেশি। এই অনুপাত ১ এর বেশি হওয়ার অর্থই হচ্ছে সেখানে অদৃশ্য ভর আছে। সাধারণ অর্থে, বেগের বিচ্ছুরণ যত বেশি তার ভর তত বেশি, যথারীতি ভর-আলো অনুপাত তত বেশি এবং সেথায় তমোপদার্থও তত বেশি।

উপবৃত্তীয় ছায়াপথ যেহেতু চাকতিবিশিষ্ট ছায়াপথের সাংঘর্ষিক মিলনের মাধ্যমে গঠিত হয় সেহেতু তারাও তমোপদার্থের হেলোতে প্রোথিত থাকবে বলে ধারণা করা হয়েছিল। এবং বাস্তবেও বেশ কিছু দানবীয় উপবৃত্তাকার ছায়াপথের এক্স-রশ্মি এবং মহাকর্ষীয় লেন্সিং পর্যবেক্ষণ করে তমোপদার্থের দেখা মিলেছে। কিন্তু সাধারণ উপবৃত্তীয় ছায়াপথের বেগের বিচ্ছুরণ থেকে পাওয়া ঘূর্ণন বক্র তমোপদার্থের মডেলের সাথে খাপ খাচ্ছিল না। দেখা যাচ্ছিল তাদের ক্ষেত্রে তারাদের বেগ প্রান্তের দিকে আসলেই কমতে থাকে। তাই একে তমোপদার্থের বিরুদ্ধে প্রমাণ হিসেবে দেখানো হয়েছিল। কিন্তু পরবর্তীতে দেখা গেছে পাশ দিয়ে অতিক্রম করে যাওয়া একটি ছায়াপথের আকর্ষণে এসব প্রান্তিক তারা তাদের ছায়াপথ থেকে বেরিয়ে পড়েছিল যে কারণে তাদের কক্ষপথ অনেক লম্বা হয়ে গেছে ও বেগ আগের চেয়ে কমে গেছে। সিম্যুলেশনে দেখা গেছে তমোপদার্থের হেলোর মধ্যেও এমন স্বল্প বেগের প্রান্তিক তারাবিশিষ্ট উপবৃত্তাকার ছায়াপথ গঠিত হওয়া সম্ভব।

সঠিক অনুচ্ছেদ শিরোনাম কোনটি?
titleA. সংশোধিত মহাকর্ষ তত্ত্ব
titleB. ছায়াপথে বেগের বিচ্ছুরণ
titleC. মহাবিশ্বের ঘনত্ব
titleD. বৃহৎ স্কেলের প্রবাহ
উত্তর: titleB
১৭১৭ সালে যুনগার জনবল কর্তৃক তিব্বত আক্রান্ত হয়। এসময় ততকালীন তিব্বতের নামমাত্র রাজা লাবযাং একজন অযোগ্য ব্যক্তিকে দলাই লামার স্থানে নিযুক্ত করেন। খুব শীঘ্রই লাসার পবিত্র জায়গায় লুটপাট শুরু হয়। ফলে ১৭১৮ সালে কাংসি সম্রাট কর্তৃক একটি প্রতিরক্ষামূলক পদক্ষেপ নেয়া হয়। অবশ্য লাসার নিকটবর্তী এলাকাতেই কাংসি সম্রাটের সেনাবাহিনী যুনগারদের দ্বারা পরাজিত হয়।

বহু র্ন্যিং-মা এবং বনধর্মালম্বী এসময়ে যুনগারদের দ্বারা নিহত হয়। যুনগারের কর্মকর্তাদের ভাষ্যে, র্ন্যিং-মা এবং বনধর্মালম্বীরা এক নাগাড়ে নিজ নিজ ধর্মীয় মন্ত্র আওড়ানোর ফলে তাদের জিভ কালো বা বাদামী বর্ণ হয়ে যেতো। তাই তিব্বত পরিদর্শনে আগত যুনগার কর্মকর্তারা লাসার মানুষদের জিভ জোর করে বের করে র্ন্যিং-মা এবং বনধর্মালম্বীদের আলাদা করে হত্যা করতো। 

সঠিক অনুচ্ছেদ শিরোনাম কোনটি?
titleA. ১৮শ শতক
titleB. বনের সংজ্ঞা
titleC. পত্তন
titleD. ইতিহাস
উত্তর: titleA
২০০৬ সালে বিশ্বকাপের দরপত্র দাখিলের সময় অস্ট্রেলিয়া ও নিউজিল্যান্ড খেলা বণ্টনে প্রত্যেকেই অর্ধেক পাবে বলে ঘোষণা করে। ৩০ জুলাই, ২০১৩ তারিখে অস্ট্রেলিয়ায় ২৬টি ও নিউজিল্যান্ড ২৩টি খেলা আয়োজনের দায়িত্ব পাবে বলে জানানো হয়। বিশ্বকাপের ফাইনাল খেলা আয়োজনে মেলবোর্ন ও সিডনি আগ্রহ প্রকাশ করে। কিন্তু ৩০ জুলাই তারিখে মেলবোর্নকে ফাইনালের দায়িত্বভার অর্পণ করা হয়। এছাড়াও, সিডনি ও অকল্যান্ডকে সেমি-ফাইনাল খেলা আয়োজনের দায়িত্ব দেয়া হয়।

সঠিক অনুচ্ছেদ শিরোনাম কোনটি?
titleA. গ্রুপ পর্ব
titleB. বাছাই-পর্ব
titleC. খেলা বন্টননামা
titleD. স্বাগতিক নির্ধারণ
উত্তর: titleC
নলছিটি উপজেলা ২১.৫৩° হতে ২৩.০৪° উত্তর অক্ষাংশ এবং ৮৯.৫০° হতে ৯১.৫০° পূর্ব দ্রাঘিমার মধ্যে অবস্থিত। এর পশ্চিমে ঝালকাঠি সদর উপজেলা ও রাজাপুর উপজেলা, উত্তরে সুগন্ধা নদী, ঝালকাঠি সদর উপজেলা ও বরিশাল সদর উপজেলা; পূর্বে বাকেরগঞ্জ উপজেলা ও পায়রা নদী এবং দক্ষিণে বাকেরগঞ্জ উপজেলা অবস্থিত। ঝালকাঠি জেলা সদর হতে এটি ১২ কিলোমিটার পূর্বে অবস্থিত।

সঠিক অনুচ্ছেদ শিরোনাম কোনটি?
titleA. অবস্থান ও আয়তন
titleB. শিক্ষা
titleC. শিক্ষা প্রতিষ্ঠান
titleD. উৎসব
উত্তর: titleA
কুরআনুল কারীমে আল্লাহ্‌ তা'আলা বলেন,
জান্নাতের প্রত্যেক জান্নাতীর পছন্দমত সর্ব প্রকার ফলমূল মজুদ থাকবে। আল্লাহ্‌ তা'আলা বলেন,
জান্নাতের ফল সর্বদা জান্নাতীদের নাগালের মধ্যে থাকবে। আল্লাহ্‌ তা'আলা বলেন,
জান্নাতের ফলের ছড়া অনেক বড় হবে। "আবদুল্লাহ ইবনে আব্বাস রাযিয়াল্লাহু তা'আলা আনহু থেকে সূর্য গ্রহণের সলাত সম্পর্কে বর্ণিত হাদীসে এসেছে যে, সাহাবাগণ রাসূলুল্লাহ্‌ সল্লাল্লাহু 'আলায়হি ওয়া সাল্লামকে জিজ্ঞেস করল, "ইয়া রাসূলুল্লাহ্‌ সল্লাল্লাহু 'আলায়হি ওয়া সাল্লাম! আমরা আপনাকে দেখলাম, আপনি এ স্থানে দাঁড়িয়ে কোন কিছু হাত বাড়িয়ে নিতে যাচ্ছেন। আবার একটু পরে দেখলাম হাত ফিরিয়ে নিলেন"। রাসূলুল্লাহ্‌ সল্লাল্লাহু 'আলায়হি ওয়া সাল্লাম বললেন, "আমি জান্নাত দেখতে পেলাম। অতএব জান্নাতে থেকে ফলের একটা ছড়া নিতে যাচ্ছিলাম। যদি তা নিয়ে নিতাম তবে তোমরা তা পৃথিবী কায়েম থাকা পর্যন্ত খেতে পারতে"।" (সহীহ মুসলিম)

সঠিক অনুচ্ছেদ শিরোনাম কোনটি?
titleA. কাওসার নদী
titleB. জান্নাতের ফলসমূহ
titleC. জান্নাতের প্রশস্ততা
titleD. জান্নাতের ঝর্ণাসমূহ
উত্তর: titleB
৬১০ সালে শবে কদরের রাতে মক্কার নূর পর্বতের হেরা গুহায় ধ্যানরত ইসলামের ধর্মের মহানবী, হযরত মুহাম্মদের সঃ নিকট সর্বপ্রথম কোরআন নাজিল হয়। কোন কোন মুসলমানের ধারণা তার নিকট প্রথম সূরা আলাক্বের প্রথম পাঁচটি আয়াত নাজিল হয়। অনেকের মতে এ রাতে ফেরেশতা জীবরাইল এর নিকট সম্পূর্ন কোরআন অবতীর্ণ হয় যা পরবর্তিতে ২৩ বছর ধরে ইসলামের নবী মুহাম্মদের নিকট তার বিভিন্ন প্রয়োজনীয়তা এবং ঘটনার পরিপ্রেক্ষিতে নির্দিষ্ট আয়াত আকারে নাজিল করা হয়।

মুসলমানদের জন্য অত্যন্ত গুরুত্বপূর্ন এই রাত সর্ম্পকে হাদিস শরীফে অসংখ্য বর্ণনা রয়েছে। এমনকি মুসলমানদের প্রধান ধর্মী গ্রন্থ আল কোরআনে সূরা ক্বদর নামে স্বতন্ত্র একটি পূর্ণ সুরা নাজিল হয়েছে। এই সুরায় শবে কদরের রাত্রিকে হাজার মাসের চেয়ে উত্তম বলে উল্লেখ করা হয়েছে।

ইসলাম ধর্ম মতে, মুহাম্মদ এর পূর্ববর্তী নবী এবং তাদের উম্মতগণ দীর্ঘায়ু লাভ করার কারণে বহু বছর আল্লাহর ইবাদাত করার সুযোগ পেতেন। কোরান ও হাদীসের বর্ণনায় জানা যায়, ইসলামের চার জন নবী যথা আইয়ুব, জাকরিয়া , হিযকীল ও ইউশা ইবনে নূন প্রত্যেকেই আশি বছর স্রষ্টার উপাসনা করেন এবং তারা তাদের জীবনে কোন প্রকার পাপ কাজ করেননি। কিন্তু মুহাম্মদ থেকে শুরু করে তার পরবর্তী অনুসারীগণের আয়ু অনেক কম হওয়ায় তাদের পক্ষে স্রষ্টার আরাধনা করে পূর্ববর্তীতের সমকক্ষ হওয়া কিছুতেই সম্ভপর নয় বলে তাদের মাঝে আক্ষেপের সৃষ্টি হয়। তাদের এই আক্ষেপের প্রেক্ষিতে তাদের চিন্তা দুর করার জন্য সুরা ক্বদর নাজিল করা হয় বলে হাদিসের বর্ণনায় জানা যায়।

সঠিক অনুচ্ছেদ শিরোনাম কোনটি?
titleA. গুরুত্ব
titleB. সময়
titleC. পুণ্যময় রাত্রি
titleD. শবে কদরের ইতিহাস
উত্তর: titleD
নভেম্বর ও ডিসেম্বর মাসে হাসান আল-খাররাতের যোদ্ধারাসহ আরও তিনটি বিদ্রোহী গ্রুপ গাওতা জুড়ে ফরাসি অবস্থানের উপর হামলা চালায়। ২২ নভেম্বর হাসান প্রায় ৭০০ জন যোদ্ধার একটি দলকে নিয়ে দামেস্কের বাইরে প্রায় ৫০০ জন ফরাসি সৈনিকের বিরুদ্ধে একটি যুদ্ধে নেতৃত্ব দেন। হাসানের বাহিনী ফরাসিদের ক্ষতি করতে পারলেও তার নিজের বাহিনীর ৩০জন নিহত এবং ৪০জন আহত হয়। ৫ ডিসেম্বর হাসান আল-খাররাত, আবদুল কাদির সুক্কার, সুলতান আল-আত্রাশের ভাই জায়েদ, ইজ্জউদ্দিন আল-হালাবি এবং খলিল আল-বাসালি ২,০০০ বিদ্রোহী যোদ্ধাকে নিয়ে দামেস্কের দক্ষিণে আল-কাদামে ফরাসি সেনা ঘাটিতে আক্রমণ করেন।

বিদ্রোহী গ্রুপগুলোর মধ্যকার অমিল ও স্বাধীনভাবে কাজ করার ফলে কেন্দ্রীয় নিয়ন্ত্রণ প্রতিষ্ঠা করা কঠিন ছিল। ২৬ নভেম্বর সাকবা গ্রামে বিদ্রোহী নেতাদের একটি বৈঠক অনুষ্ঠিত হয়। এই বৈঠকে সাইদ আল-আস গাওতায় লুঠতরাজের জন্য হাসান আল-খাররাত, দুমা ভিত্তিক আকাশা ভ্রাতৃবৃন্দ এবং দ্রুজ ও বেদুইন যোদ্ধাদের অভিযুক্ত করেন। আল-শাল্লাশের বিরুদ্ধে হাসান আল-মিদান ও দুমার বাসিন্দাদের কাছ থেকে জোরপূর্বক অর্থ আদায়ের অভিযোগ করেন। তবে বিতর্ক সত্ত্বেও কেন্দ্রীয় বিদ্রোহী কমান্ডের মাধ্যমে গাওতার বাসিন্দাদের মধ্য থেকে যোদ্ধা সংগ্রহ বৃদ্ধি ও সমন্বিত সামরিক আক্রমণ পরিচালনা এবং গুপ্তচরদের মৃত্যুদন্ডের জন্য একটি বিপ্লবী আদালত প্রতিষ্ঠার জন্য একটি সরকার গঠনের ব্যাপারে সমঝোতা হয়। এই বৈঠকে জাবদিন গ্রাম এবং দুমা সড়কের উত্তরের মধ্যবর্তী স্থান আল-খাররাতের সামরিক অঞ্চল হিসেবে গৃহিত হয়। বিদ্রোহীদের সামরিক তৎপরতায় নেতৃস্থানীয় ভূমিকা পালন সত্ত্বেও হাসান আল-খাররাতকে এবং আল-বাকরির মিত্রদের কাউকে নবগঠিত বিদ্রোহী কাউন্সিলে অন্তর্ভুক্ত করা হয়নি। আল-আস বিদ্রোহীদের সামগ্রিক প্রধান হন।

সঠিক অনুচ্ছেদ শিরোনাম কোনটি?
titleA. দামেস্কের যুদ্ধ
titleB. সিরিয়ান মহাবিদ্রোহে ভূমিকা
titleC. গাওতায় পরবর্তী কর্মকাণ্ড
titleD. বিদ্রোহী নেতাদের সাথে উত্তেজনা
উত্তর: titleC
পুরনো চিৎপুর রোডটি ছিল একটি জনপ্রিয় তীর্থপথ। এই পথের ধারে অনেক ধর্মশালা ও দোকান-বাজার ছিল। তাই এই রাস্তাটিকে ঘিরে দ্রুত জনবসতি গড়ে ওঠে, এখানকার মুরগির বাজার ‘মুরগিহাটা’, একটি ছোটো নালার উপর দুটি সাঁকো ‘জোড়াসাঁকো’, মাংসের বাজার ‘কসাইটোলা’ ও মৃৎশিল্পীদের বসতি অঞ্চলটি ‘কুমারটুলি’ নামে পরিচিত হয়। পরবর্তীকালে এই কুমারটুলি অঞ্চলের শিল্পীরা স্থানীয় বাসিন্দাদের চাহিদা মেটাতে মাটির মূর্তি নির্মাণের কাজ শুরু করেন। ১৭৫০-এর দশকে গোবিন্দপুরে ফোর্ট উইলিয়াম দুর্গ নির্মাণের কাজ শুরু হলে উক্ত অঞ্চলের অধিবাসীরা উত্তর কলকাতায় চলে আসেন।

চিৎপুর রোড ছিল কলকাতার প্রাচীনতম রাস্তা। ধনীদের পাশাপাশি এই অঞ্চলে বহু সাধারণ ব্যবসায়ীর বাস ছিল। বাংলা পঞ্জিকা এখানে ছাপা হত। এটিই ছিল বটতলা বইবাজারের কেন্দ্র। চিৎপুর রোডের সঙ্গে যুক্ত অনেক কিছুই কলকাতার বাঙালি জীবন ও সংস্কৃতির অবিচ্ছেদ্য অঙ্গ ছিল – পান, আড্ডা, যাত্রা ও বিবাহ উৎসবে ‘হি ইজ আ জলি গুড ফেলো’ গাওয়া ব্রাস ব্যান্ডের কেন্দ্র ছিল এই রাস্তা।

লোয়ার চিৎপুর রোডের একটি অংশ দিল্লির চাঁদনি চকের সমতুল্য এলাকা ছিল। এখানেই ১৯২৬ সালে নাখোদা মসজিদ নির্মিত হয়। নবাবদের সর্বশেষ অবশিষ্টাংশ চিৎপুর রোডেই পাওয়া যেত। এই রাস্তাতেই রামমোহন রায় ব্রাহ্মসভা প্রতিষ্ঠা করেন। এটিই পরে আদি ব্রাহ্মসমাজে পরিণত হয়। স্বাধীনতার পর এই রাস্তাটি এখানকার বিশিষ্টতম বাসিন্দা রবীন্দ্রনাথ ঠাকুরের নামে নামাঙ্কিত হয়ে ‘রবীন্দ্র সরণি’ নামে পরিচিত হয়। কলকাতার বিভিন্ন জাতি ও ভাষাগোষ্ঠীর মানুষ এই রাস্তার বাসিন্দা।

ঠাকুর পরিবারের আদি বাসভবন তথা অধুনা রবীন্দ্রভারতী বিশ্ববিদ্যালয়ের জোড়াসাঁকো শিক্ষাপ্রাঙ্গন ‘জোড়াসাঁকো ঠাকুরবাড়ি’ এই রাস্তার ধারেই অবস্থিত।

সঠিক অনুচ্ছেদ শিরোনাম কোনটি?
titleA. পৌরসংস্থার ওয়ার্ড ও থানা
titleB. ইতিহাস
titleC. চিৎপুর রোড
titleD. রেল পরিবহণ
উত্তর: titleC
১৯৬১ সালে তিনি সঙ্গীত দল সান্দ্রো এ লোস দে ফুয়েগো গঠন করেন। এ দলটি টিভি অনুষ্ঠান ‘সাবাদোস সির্কুলারেসের’ মাধ্যমে জনপ্রিয়তা অর্জন করতে থাকে ও ১৯৬০-এর দশকে বিস্তৃত পর্যায়ে জনপ্রিয়তা পায়। ‘অ্যাভ ডে পাসো’, "আতমোসফেরা পেসাদা’, ‘কিয়েরো ইয়েনার্মে দে তি’, ‘তেঙ্গো’, ‘এস্তো লে ইয়ামাস আমর?’, ‘এরেস এল দেমোনিও ডিসফ্রাসাদো’, ‘পর্ক ইউ তে আমো’, ‘পেনুমব্রাস’, ‘উনা মুচাচা ই উনা গিতাররা’, ‘ত্রিগাল’ বা ‘রোসা রোসা’ তার সঙ্গীতজীবনকে স্থিরতা প্রদান করে ও সফলতার মুখ দেখায়।

৫,০০০ দর্শক ধারণ ক্ষমতাসম্পন্ন ম্যাডিসন স্কয়ার গার্ডেনের ফেল্ট ফোরামের সকল টিকেট বিক্রয় হয়ে যায়। প্রথম লাতিনো গায়ক হিসেবে তিনি এ সম্মান পান। ১৯৭০-এর দশকে পাঁচবার ঐখানে সঙ্গীত পরিবেশন করেন তিনি। দি এড সালিভান শো-তে দুইবার অংশ নেন। পাশাপাশি দোমেনিকো মদুংগো-সহ, দ্য ডোরস ব্যান্ডের ন্যায় অনেকগুলো দলের সাথে বেশ কয়েকবার অংশ নেন তিনি।

সঠিক অনুচ্ছেদ শিরোনাম কোনটি?
titleA. সম্মাননা
titleB. শৈশবকাল
titleC. অভিনয়-কর্ম
titleD. সঙ্গীত জীবন
উত্তর: titleD
ওম দলবদ্ধভাবে বাস করতে ভালবাসে এবং পাথর বা ফাটলের মাঝে জড়ো হয়। যৌন সক্রিয় প্রাপ্তবয়স্ক ওম এর ব্যাতিক্রম। তারা নারীকে আকৃষ্ট করতে তাদের নিজস্ব অঞ্চল প্রতিষ্ঠা ও প্রতিরোধ করে। খাদ্য ঘাটতির কারণে এরা কোন ধরনের বিবাদে জড়াতে চায় না কারণ এটা এদের শক্তির জন্য খুবই ব্যয়বহুল।

এদের যৌনক্রিয়া শুধুমাত্র বন্দীদশায় পর্যবেক্ষণ করা হয়েছে। যৌনক্রিয়ার আগে এরা অন্যান্য পুরুষ ওমদের তাড়িয়ে দেয় এবং নারী ওমদের আকর্ষণ করার জন্য এক ধরনের ফেরোমোন নিঃসরণ করে। যখন নারী ওম কাছে আসে তখন সে তার চারিদিকে ঘুরে এবং তার লেজ দিয়ে আলতোভাবে ছুয়ে তাকে উত্তেজিত করে। তারপর সে নাক-মুখ দিয়ে নারী ওমটির শরীর স্পর্শ করে এবং নারীটিও তার নাক-মুখ দিয়ে তার যৌনাঙ্গ স্পর্শ করে। তারপর পুরুষটি আঁকাবাঁকা ভঙ্গিতে সামনে যায় এবং নারীটি তাকে অনুসরণ করে। তারপর পুরুষটি তার বীর্য নিঃসরণ করে এবং তারা এগিয়ে যেতে থাকে যতক্ষণ না নারীটি বীর্যের সংস্পর্শে আসে। সংস্পর্শে এলে নারীটি থেমে যায় এবং বীর্য কোষ সাঁতার কেটে যোনিপথে নারীটির দেহে প্রবেশ করে ও তাকে গর্ভবতী করে। এই রতিক্রিয়া কয়েকবার পুনরাবৃত্তি করা হয় এবং তা কয়েক ঘণ্টা পর্যন্ত চলতে পারে।

সঠিক অনুচ্ছেদ শিরোনাম কোনটি?
titleA. কালো ওম
titleB. অনুভবকারী ইন্দ্রিয়সমূহ
titleC. ওম গবেষণার ইতিহাস
titleD. যৌনক্রিয়া
উত্তর: titleD
এই গ্রহটি কেপলার-৪৪২ নামে একটি কে-শ্রেণিভুক্ত তারাকে প্রদক্ষিণ করছে। তারাটির ভরের পরিমাণ ০.৬১ এবং ব্যাসার্ধের পরিমাণ ০.৬০ । তারাটির তাপমাত্রা ৪৪০২ কে এবং বয়স ২.৯ বিলিয়ন বছর (এই বিষয়ে কিছু সংশয় আছে)। তুলনামূলকভাবে দেখলে, সূর্যের বয়স ৪.৬ বিলিয়ন বছর এবং তাপমাত্রা ৫৭৭৮ কে। তারাটি কিছু পরিমাণে ধাতু-অপ্রতুল। এই তারার মেটালিসিটির (এফই/এইচ) পরিমাণ −০.৩৭, যা সৌর মেটালিসিটির ৪২%। এটির ঔজ্জ্বল্য () সূর্যের ঔজ্জ্বল্যের ১১%।

তারাটির আপাত প্রভাঙ্ক বা পৃথিবী থেকে দৃশ্যমান ঔজ্জ্বল্য ১৪.৯৭। সেই জন্য খালি চোখে এটিকে দেখা প্রায় অসম্ভব।

সঠিক অনুচ্ছেদ শিরোনাম কোনটি?
titleA. ভর, ব্যাসার্ধ ও তাপমাত্রা
titleB. আবিষ্কার ও পরবর্তী পর্যবেক্ষণ
titleC. সংশ্লিষ্ট তারা
titleD. বাসযোগ্যতা
উত্তর: titleC
২০ বছর বয়সে ট্রান্সভালের পক্ষে খেলতে শুরু করেন রোয়ান। এরপর তাকে টেস্ট খেলার জন্য পাঁচ বছর অপেক্ষা করতে হয়েছে। ১৯৩৫ সালে ইংল্যান্ড সফরে তার টেস্ট অভিষেক হয়। এ সফরে টেস্টে খুব কমই সফলতা পেয়েছেন। সর্বোচ্চ ৬২ রান তুলেছিলেন তিনি। তবে প্রথম-শ্রেণীর খেলাগুলোয় অংশ নিয়ে দলের সর্বোচ্চ রান সংগ্রাহক হন। ছয় সেঞ্চুরি সহযোগে ১৯৪৮ রান তুলেন।

১৯৩৯-৪০ মৌসুমে ট্রান্সভালের সদস্যরূপে প্রথম-শ্রেণীর ক্রিকেটে নিজস্ব সর্বোচ্চ রান তুলেন। নাটালের বিপক্ষে ৪২৬ মিনিট ক্রিজে অবস্থান করে অপরাজিত ৩০৬* রান তুলেন তিনি।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. অবসর
titleC. খেলার ধরন
titleD. অর্জনসমূহ
উত্তর: titleA